wickkiey/tamil-wikipedia-markdown huggingface dataset:
# தேவேந்திர பாண்டே



**தேவேந்திர பாண்டே** (*Devendra Pandey*) இந்தியாவின் உத்தரப்பிரதேச மாநிலத்தைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக அரசியலில் ஈடுபட்டார்.  
1980ஆம் ஆண்டு முதல் 1985ஆம் ஆண்டு வரையும் 1985ஆம் ஆண்டு முதல் 1989ஆம் ஆண்டு வரையும் ஜெய்சிங்பூர் சட்டமன்றத்திலிருந்து இரண்டு முறை தேர்ந்தெடுக்கப்பட்டு சட்டமன்ற உறுப்பினராகப் பணியாற்றினார். இந்திய தேசிய காங்கிரசு கட்சியின் உத்தரப்பிரதேச மாநிலப் பொதுச் செயலாளராகவும் பணியாற்றினார். 2017ஆம் ஆண்டு செப்டம்பர் மாதம் 23ஆம் தேதியன்று தனது 67 வயதில் இறந்தார். விமானக் கடத்தல் வழக்கில், இவர் ஒன்பது மாதங்கள் 28 நாட்கள் இலக்னோ சிறையில் அடைக்கப்பட்டார். பின்னர், காங்கிரசு அரசு ஆட்சிக்கு வந்தபோது, ​​அப்போதைய பிரதமர் இந்திரா காந்தியின் அறிவுறுத்தலின் பேரில், 1980ஆம் ஆண்டு இவர் மீதான வழக்கை அரசாங்கம் திரும்பப் பெற்றது. தேவேந்திர பாண்டே இந்திரா காந்தி, இராசீவ் காந்திக்கு நெருக்கமாக இருந்தார்.  

இந்திரா காந்தியின் மரணத்திற்குப் பிறகு, இராசீவ் காந்தி 1985 மற்றும் 1989ஆம் ஆண்டுகளில் தேவேந்திர பாண்டேவுக்கு சட்டமன்ற தேர்தலில் போட்டியிட அனுமதி வழங்கினார். 1985ஆம் ஆண்டில், தேவேந்திரா பாண்டே மீண்டும் சட்டமன்றத் தேர்தலில் வெற்றி பெற்றார். ஆனால் 1989ஆம் ஆண்டு நடைபெற்ற தேர்தலில் தோல்வியடைந்தார்.  

## பதவிகள்
| # | முதல் | வரை | பதவி |  |
| --- | --- | --- | --- | --- |
| 01 | 1980 | 1985 | உறுப்பினர், உத்தரப் பிரதேச சட்டப்பேரவை |  |
| 02 | 1985 | 1989 | உறுப்பினர், உத்தரப் பிரதேச சட்டப்பேரவை |  |
| - | 03 | − | − | பொதுச் செயலாளர் , உத்தரப் பிரதேச காங்கிரசு குழு |
# அகாந்தோசெரகசு அட்ரிகோலிசு


**அகாந்தோசெரகசு அட்ரிகோலிசு** (*Acanthocercus atricollis*) என்பது கருப்பு கழுத்து அகமா அல்லது தெற்கு மர அகமா என அழைக்கப்படுகிறது.  

## உணவு
இவை பூச்சியினை உண்டு வாழ்கின்றன. இவற்றின் உணவில் முக்கியமாக ஆர்த்தோப்டிரான்கள், வண்டுகள், எறும்புகள் உள்ளன. இரையின் பன்முகத்தன்மை பருவகாலத்தினைப் பொறுத்து வேறுபடும்.  

## துணையினங்கள்
இரண்டு துணையினங்கள் *அ. அட்ரிகோசிசு* சிற்றினத்தின் கீழ் பொதுவாக ஏற்றுக்கொள்ளப்படுகின்றன. நான்கு துணையினங்கள் விவரிக்கப்பட்ட போதிலும் இவை மிகவும் வேறுபட்டவை அல்ல.  

- அ. அ. அட்ரிகோலிசு (சுமித், 1849) - தென்னாப்பிரிக்காவின் தெற்கு மர அகமா
- அ. அ. லவ்ரிட்ஜ்ஜி (கிளாசுவிட்சு, 1957) - தான்சானியா

## படங்கள்
# கடிகார் சட்டமன்றத் தொகுதி, பீகார்


**கடிகார் சட்டமன்றத் தொகுதி** (Katihar Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கட்டிஹார் மாவட்டத்தில் அமைந்துள்ளது. இது கட்டிஹார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இராச்கிசோர் பிரசாத் சிங் | இந்தியப் பொதுவுடைமைக் கட்சி</br> |  |
| 1977 | சகபந்து அதிகாரி | ஜனதா கட்சி</br> |  |
| 1980 | சீதாராம் சாமாரியா | இந்திய தேசிய காங்கிரசு (இ) |  |
| 1985 | சத்ய நாராயண் பிரசாத் | இந்திய தேசிய காங்கிரசு</br> |  |
| 1990 | ராம் பிரகாசு மகதோ | ஜனதா தளம் |  |
| 1995 | சக்பந்து அதிகாரி | பாரதிய ஜனதா கட்சி</br> |  |
| 2000 | ராம் பிரகாசு மகதோ | rowspan=2 | இராச்டிரிய ஜனதா தளம் |
| 2005 பிப் |  |  |  |
| 2005 அக் | தர்கிசோர் பிரசாத் | rowspan=4 | பாரதிய ஜனதா கட்சி</br> |
| 2010 |  |  |  |
| 2015 |  |  |  |
| 2020 | } |  |  |

## தேர்தல் முடிவுகள்
### 2020
# அழகர்கோவில் ஊராட்சி

**அழகர்கோவில் ஊராட்சி**, தமிழ்நாட்டின் மதுரை மாவட்டம், மேலூர் ஊராட்சி ஒன்றியத்தில் உள்ள ஏ. வலையபட்டி ஊராட்சியில் இருந்த அழகர் கோவில், கோணவராயன்பட்டி, ஆயத்தபட்டி ஆகிய மூன்று சிற்றூர்களைக் கொண்டு புதிதாக அழகர்கோவில் ஊராட்சி நிறுவப்பட்டது.இதன் தலைமையிடம் அழகர் கோவிலில் உள்ளது.  
## அமைவிடம்
அழகர் மலை அடிவாரத்தில் அமைந்த அழகர்கோவில் ஊராட்சி மதுரைக்கு வடகிழக்கே 24.7 கிலோமீட்டர் தொலைவிலும்; மேலூருக்கு வடமேற்கே 16 கிலோமீட்டர் தொலைவிலும் அமைந்துள்ளது.  
## புகழ் பெற்ற தலங்கள்
இவ்வூராட்சியில் புகழ்பெற்ற அழகர் கோவில், பதினெட்டாம்படி கருப்பண்ணசாமி, பழமுதிர்சோலை முருகன் கோயில், நூபுர கங்கை தீர்த்தம் மற்றும் ராக்காயி அம்மன் கோயில் உள்ளது.  

## அரசியல்
அழகர்கோவில் ஊராட்சி மேலூர் சட்டமன்றத் தொகுதிக்கும், மதுரை மக்களவைத் தொகுதிக்கும் உட்பட்டது.
# நூபுர கங்கை தீர்த்தம்

**நூபுர கங்கை தீர்த்தம்**, மதுரை மாவட்டம், அழகர் மலையில் ஊறும் புனித தீர்த்தம் ஆகும். நூபுர கங்கை தீர்த்தத்தின் காவல் தெய்வம் ராக்காயி அம்மன் ஆவார். இராக்காயி அம்மனுக்கு இத்தீர்த்தத் தொட்டி மீது தனிக் கோயில் உள்ளது. நூபுர கங்கை தீர்த்தம் ராக்காயி அம்மன் கோயிலடியில் உள்ள தீர்த்தத் தொட்டியில் சேர்கிறது. நூபுர கங்கையின் புனித நீர் கொண்டு அழகர் கோவில் மூலவரான சுந்தரராஜ பெருமாளுக்கும், நாச்சியாருக்கும் அன்றாடம் நீராட்டப்படுகிறது.  

## அமைவிடம்
நூபுர கங்கை அழகர் மலையில் உள்ள பழமுதிர் சோலை முருகன் கோயிலிருந்து 2 கிலோமீட்டர் தொலைவில் உள்ளது.
# பூ. இரா. திருஞானம்


**பூ. இரா. திருஞானம்** (*P. R. Thirugnanam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். உயர்நிலைப் பள்ளிப் படிப்பினை முடித்த திருஞானம், இந்திய தேசிய காங்கிரசு கட்சியினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஏற்காடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கோவை 53 (நெல்)



**கோவை 53** *(CO 53)* என்பது, தமிழ்நாட்டின் வறட்சியால் பாதிக்கப்பட்ட மாவட்டங்களுக்கு ஏற்ற அதிக மகசூல் தரும் வறட்சியைத் தாங்கி வளரக்கூடிய நெல் வகையாகும். **அண்ணா(R)4** க்கு மாற்று இரகமாக **CB 06803**, கலப்பின **PMK (R) 3** x நொறுங்கன் நெல்லின் வழித்தோன்றலாக, 2020 ஆம் ஆண்டில் உருவாக்கப்பட்ட நெல் வகையாகும்.  

115 -120 நாட்கள் கால அளவு கொண்ட இந்த நெல் இரகம், முதிர்ச்சி அடைந்த நிலையில் சராசரியாக எக்டேருக்கு 37.18 குவிண்டால் மகசூல் தரக்கூடியதாக கூறப்படுகிறது. நோய் எதிர்ப்பு சக்தி மற்றும் குறுகிய தடித்த தானியங்களின் கீழ் அதிக தானிய மகசூல் கொண்ட கோ - 53 தமிழ்நாட்டின் வறட்சி பாதிப்புக்குள்ளான மாவட்டங்களில் நேரடி விதைப்பு மானாவாரி அல்லது அரை உலர் நெல் சுற்றுச்சூழல் அமைப்பாக சாகுபடிக்கு ஏற்றது.
# டி. தீர்த்தகிரி கவுண்டர்


**டி. தீர்த்தகிரி கவுண்டர்** (*T. Theerthagiri Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் அரூர் பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1967, 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மொரப்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பீகாரிகஞ்ச் சட்டமன்றத் தொகுதி


**பீகார்கஞ்ச் சட்டமன்றத் தொகுதி** (Bihariganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது மதேபுரா மாவட்டத்தில் அமைந்துள்ளது. பீகார்கஞ்ச், மதேபுரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2010 | ரேணு குமாரி | rowspan=3 | ஐக்கிய ஜனதா தளம் |
| 2015 | நிரஞ்சன் குமார் மேத்தா |  |  |
| 2020 |  |  |  |
## தேர்தல் முடிவுகள்
### 2020
# துரை கிருஷ்ணமூர்த்தி


**துரை கிருஷ்ணமூர்த்தி** (*Durai Krishnamurthy *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் கீழவாசல் பகுதியினைச் சேர்ந்தவர். பள்ளிக் கல்வியினை முடித்துள்ள கிருஷ்ணமூர்த்தி, இந்திய தேசிய காங்கிரசு கட்சியினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தஞ்சாவூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சு. ப. துரைராசு


**சு. ப. துரைராசு** (*S. P. Durairasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சிவகங்கை மாவட்டம் காரைக்குடி நகரைச் சேர்ந்தவர். மின்பொறியியலில் பட்டயப் படிப்பினை முடித்துள்ள துரைராசு, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காரைக்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பிரதுல் சந்திர கங்குலி



**பிரதுல் சந்திர கங்குலி** (Pratul Chandra Ganguli) இந்தியாவைச் சேர்ந்த ஒரு புரட்சியாளர் ஆவார். 1884ஆம் ஆண்டில் இவர் பிறந்தார்.  

## வாழ்க்கை வரலாறு
பிரதுல் 1884ஆம் ஆண்டு ஏப்ரல் மாதம் 16ஆம் தேதியன்று தற்போது வங்காளதேசத்தில் உள்ள நாராயங்கஞ்சு நகரத்தில் பிறந்தார். அனுசிலன் சமிதி உறுப்பினராக இருந்தார். அனுசிலன் சமிதி டாக்கா கிளையின் முக்கிய அமைப்பாளரான புலின் பிகாரி தாசு கைது செய்யப்பட்டதைத் தொடர்ந்து பிரதுல் மற்றும் திரேலோக்யநாத் சக்ரவர்த்தி ஆகியோர் அனுசிலம் சமிதி பொறுப்பை ஏற்றுக்கொண்டு சங்கத்தை மறுசீரமைத்தனர். இவர் பரிசால் சதி வழக்கில் விசாரிக்கப்பட்டு 1914ஆம் ஆண்டில் 10 ஆண்டுகள் சிறைத்தண்டனை பெற்றார். இருப்பினும் முன்னதாக விடுவிக்கப்பட்டார். 1922ஆம் ஆண்டில் காங்கிரசு கட்சியில் சேர்ந்தார். சில புரட்சிகர தொடர்புகளை இவரால் பராமரிக்கவும் முடிந்தது. புரட்சியாளர்களுக்கு தொடர்ந்து உதவினார். பிரதுல் டாக்கா மாவட்ட காங்கிரசு குழு , வங்காள காங்கிரசு குழு மற்றும் அகில இந்திய காங்கிரசு குழு ஆகியவற்றின் தலைவரானார். 1929 மற்றும் 1937ஆம் ஆண்டுகளில் வங்காள சட்டமன்றத்திற்கு தேர்ந்தெடுக்கப்பட்டார். பிரதுல் கங்குலி 1947ஆம் ஆண்டில் அரசியலில் இருந்து ஓய்வு பெற்றார். 1957ஆம் ஆண்டு சூலை மாதம் 5ஆம் தேதியன்று அன்று கொல்கத்தாவில் காலமானார்.
# அருட்லா ராமச்சந்திர ரெட்டி


**அருட்லா ராமச்சந்திர ரெட்டி** (*Arutla Ramchandra Reddy*) ஓர் இந்திய சுதந்திரப் போராட்ட வீரர் ஆவார். 1962ஆம் ஆண்டு முதல் 1967 ஆம் ஆண்டு வரை போங்கிர் தொகுதியைப் பிரதிநிதித்துவப்படுத்தினார். முன்னாள் சமத்தானமான ஐதராபாத்து மாநிலத்தின் கடைசி ஆட்சியாளரான நிசாமின் ஆட்சிக்கு எதிரான ஆயுதமேந்திய சுதந்திரப் போராட்டத்தில் பங்கேற்ற தலைவர்கள் மற்றும் போராளிகளில் இவரும் ஒருவராவார். 1940ஆம் ஆண்டுகளில் நிசாமின் நிலப்பிரபுத்துவ ஆட்சியை கவிழ்க்க இன்றைய தெலுங்கானா மாநிலத்தில் உள்ள ஏழை விவசாயிகளுடன் பொதுவுடைமைவாதிகள் இணைந்தனர். இது இந்தியாவின் பெரிய சுதந்திரப் போராட்டத்தில் ஒரு துணை இயக்கமாக இருந்தது. இவரது மனைவி அருட்லா கமலா தேவியும் சுதந்திரப் போராட்டத்தில் ஈடுபட்டார். அவரும் 3 முறை சட்டமன்ற உறுப்பினராக இருந்தார்.  

## ஆரம்பகால வாழ்க்கை.
அருட்லா ராமச்சந்திர ரெட்டி நல்கொண்டா மாவட்டத்தின் அலைர் மண்டலத்தில் உள்ள கோலான்பக்கில் பிறந்தார்.  

## தொழில்
அருட்லா ராமச்சந்திர ரெட்டி நிசாமின் கொடுங்கோன்மை ஆட்சிக்கு எதிரான ஆயுதப் போராட்டத்தில் பங்கேற்றார். அந்த நேரத்தில் இவர் கடுமையான சிறைத்தண்டனை அனுபவித்து மறைமுக வாழ்க்கையை நடத்தினார்.  

## தனிப்பட்ட வாழ்க்கை
அருட்லா ராமச்சந்திர ரெட்டி அருட்லா கமலாதேவியை திருமணம் செய்து கொண்டார்.
# மதேபுரா சட்டமன்றத் தொகுதி


**மதேபுரா சட்டமன்றத் தொகுதி** (Madhepura Assembly constituency) என்பது இந்திய மாநிலமான பீகாரில் உள்ள மதேபுரா மாவட்டத்தில் உள்ள ஒரு சட்டமன்றத் தொகுதியாகும். இது மதேபுரா மக்களவைத் தொகுதிக்கு உட்பட்ட ஓரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 இடங்களில் மதேபுராவும் ஒன்றாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | ராதா காந்த் யாதவ் | ஜனதா கட்சி</br> |  |
| 1980 | மதச்சார்பற்ற ஜனதா கட்சி |  |  |
| 1985 | போலி பிரசாத் மண்டல் | இந்திய தேசிய காங்கிரசு</br> |  |
| 1990 | ராதா காந்த் யாதவ் | rowspan=2 | ஜனதா தளம் |
| 1995 | பரமேசுவரி பி.டி. நிராலா |  |  |
| 2000 | ராசேந்திர பிரசாத் யாதவ் | இராச்டிரிய ஜனதா தளம் |  |
| 2005 பிப் | மண்டல் | rowspan=2 | ஐக்கிய ஜனதா தளம் |
| 2005 அக் |  |  |  |
| 2010 | சந்திரசேகர் யாதவ் | rowspan=3 | இராச்டிரிய ஜனதா தளம் |
| 2015 |  |  |  |
| 2020 |  |  |  |

## தேர்தல் முடிவுகள்
### 2020
# சோமனூர், கோயம்புத்தூர்



**சோமனூர்** என்பது தமிழ்நாடு மாநிலத்தில் கோயம்புத்தூர் மாவட்டத்தின் கருமத்தம்பட்டி நகருக்கு அருகிலுள்ள ஒரு புறநகர் ஆகும்.  
## அமைவிடம்
சோமனூர், கடல் மட்டத்திலிருந்து சுமார் 364.66 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

## போக்குவரத்து
### சாலைப் போக்குவரத்து
கோயம்புத்தூரிலிருந்து இயக்கப்படும் தாழ்தள சொகுசுப் பேருந்துகள், காந்திபுரம் மற்றும் உக்கடம் பேருந்து நிலையங்களிலிருந்து சோமனூர் வந்து செல்கின்றன.  
### தொடருந்து போக்குவரத்து
சோமனூரில் தொடருந்து நிலையம் ஒன்று அமைந்துள்ளது. வஞ்சிபாளையம் தொடருந்து நிலையம் மற்றும் சூலூர் சாலை தொடருந்து நிலையம் ஆகியவற்றின் இடையில் அமைந்துள்ள இந்த தொடருந்து நிலையத்தில், திருப்பூர் மற்றும் கோயம்புத்தூர் இடையே செல்லும் புறநகர் தொடருந்துகள் நின்று செல்கின்றன.  
## தொழில்
சோமனூர் பகுதியில் விசைத்தறி சார்ந்த நெசவுத் தொழில் நடைபெறுகிறது.  
## சமயம்
### இந்துக் கோயில்கள்
சோமனூர் - சேடபாளையம் சாலையில் இராமலிங்க சௌடேசுவரி அம்மன் கோயில் என்ற இந்துக் கோவில் ஒன்று கட்டப்பட்டுள்ளது.
# 1899 இந்திய முத்திரைத்தாள் சட்டம்



**1899 இந்திய முத்திரைத்தாள் சட்டம்** (*Indian Stamp Act, 1899*), இந்திய அரசில் தற்போதும் நடைமுறையில் உள்ள சட்டமாகும். இச்சட்டமானது பிரித்தானியாவின் இந்தியப் பேரரசு ஆட்சியின் போது பிரித்தானிய இந்தியாவின் சட்டமன்றத்தால் இயற்றப்பட்டு, 1 சூலை 1899 முதல் நடைமுறைக்கு வந்தது. இச்சட்டத்தின் நோக்கம் நிலம், வீடு போன்ற அசையாச் சொத்துக்களை வாங்குதல் அல்லது விற்றல் போன்ற பரிவர்த்தனைகள், சொத்து ஒப்பந்தங்கள் மற்றும் நிதி ஆவணங்களை பதிவு செய்ய அரசு விற்பனை செய்யும் முத்திரைத் தாள்களில் ஒப்பந்தத்தை எழுதி சார்-பதிவாளரால் பதிவு செய்யப்படுகிறது. விற்பனை அல்லது வாங்கும் சொத்து மதிப்புக்கு ஏற்ப முத்திரைத்தாள் கட்டணம் மாறுபடும். மேலும் முத்திரைத்தாள் கட்டணம் மாநிலத்திற்கு, மாநிலம் சிறிது வேறுபடும்.  
## சட்டப்பூர்வ தன்மை
இந்திய முத்திரைத்தாள் சட்டம் 1899, சொத்து பரிவர்த்தனைகள் மற்றும் ஒப்பந்தங்களுக்கு சட்டப்பூர்வ தன்மையைக் கொண்டுவருகிற  
## அரசாங்க வருவாய்
முத்திரைத் தாள் கட்டணம் செலுத்துவதன் மூலம் அரசாங்கத்திற்கு வருவாய் கிடைக்கிறது.  
## திருத்தங்கள்
இந்த சட்டத்தில் அவ்வப்போது திருத்தங்கள் கொண்டு வரப்பட்டுள்ளது.இந்தச் சட்டம், ஆகஸ்ட் 2, 2016 அன்று இந்திய நாடாளுமன்ற மக்களவையால் நிறைவேற்றப்பட்ட "பாதுகாப்பு வட்டியை அமல்படுத்துதல் மற்றும் கடன்களை மீட்டெடுப்பதற்கான சட்டங்கள் மற்றும் இதர ஏற்பாடுகள் (திருத்தம்) மசோதா, 2016" மூலம் திருத்தப்பட்டது.  

நிதி சட்டம் 2019 மூலம், பங்குச் சந்தை பரிவர்த்தனைகளுக்கான முத்திரைத் தாள் கட்டணம் ஒரே மாதிரியாக இருக்க திருத்தங்கள் செய்யப்பட்டன.  

## மாநில வாரியான கட்டணம்
முத்திரைத் தாள் கட்டணம் மாநிலத்திற்கு மாநிலம் வேறுபடும். ஒவ்வொரு மாநிலமும் தங்கள் சட்டங்களுக்கு ஏற்ப கட்டணங்களை நிர்ணயிக்கின்றது.
# சிம்ரி பக்தியார்பூர் சட்டமன்றத் தொகுதி


**சிம்ரி பக்தியார்பூர் சட்டமன்றத் தொகுதி** (Simri Bakhtiarpur Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சஹர்சா மாவட்டத்தில் அமைந்துள்ளது. சிம்ரி பக்தியார்பூர், ககஃ‌டியா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2010 | அருண் குமார் | rowspan=2 | ஐக்கிய ஜனதா தளம் |
| 2015 | தினேசு சந்திர யாதவ் |  |  |
| 2020 | யூசுப் சலாவுதீன் | இராச்டிரிய ஜனதா தளம் | } |
## தேர்தல் முடிவுகள்
### 2020
# அகாந்தோசெரகசு அனெக்டென்சு


**அகாந்தோசெரகசு அனெக்டென்சு** (*Acanthocercus annectens*), எரித்ரிய பாறை அகமா அல்லது எரித்ரியா வரிமுதுகு அகமா, என அறியப்படுகிறது. இது *அகாமிடே* குடும்பத்தில் உள்ள பல்லி சிற்றினமாகும்.  

## விளக்கம்
எரித்ரிய பாறை அகமாவின் ஒழுங்கற்ற கருப்பு கோடுகளுடன், கோட்டின் மையத்தில் ஒரு வெள்ளை கோட்டுடன் காணப்படும். இதன் செதில்கள் சிறியதாகவும், தலைப் பகுதி முக்கோணமாகவும், தட்டையாகவும் இருக்கும்.
# அகாந்தோசெரகசு அட்ராமிடேனசு

***அகாந்தோசெரகசு அட்ராமிடேனசு*** (*Acanthocercus adramitanus*), பொதுவாக **ஆண்டர்சன் பாறை அகமா** அல்லது **காட்ராமாட் அகமா** என்றும் அழைக்கப்படுகிறது. இது அகாமிடே குடும்பத்தில் உள்ள ஒரு சிறிய வகை பல்லி சிற்றினம் ஆகும். இந்தச் சிற்றினம் அறபுத் தீபகற்பத்தில் காணப்படும் அகணிய உயிரி.  

## புவியியல் வரம்பு
*அ. அட்ராமிடேனசு* என்பது ஓமான், சவூதி அரேபியா, ஏமன் உள்ளிட்ட நாடுகளில் காணப்படுகிறது.  

## வாழிடம்
*அ. அட்ராமிடேனசு* இயற்கையான வாழ்விடம் கடல் மட்டத்திலிருந்து உயரத்தில் உள்ள பாறைப் பகுதிகளிலும் அதற்கும் குறைவான இடங்களிலும் காணப்படுகிறது.  

## உணவு
*அ. அட்ராமிடேனசு* பூச்சிகளை வேட்டையாடி உணவாக உட்கொள்கிறது.  

## இனப்பெருக்கம்
*அ. அட்ராமிடேனசு* முட்டையிட்டு இனப்பெருக்கம் செய்யக்கூடியது.
# அகாந்தோசெரகசு



**அகாந்தோசெரகசு** (*Acanthocercus*) என்பது *அகாமிடே* குடும்பத்தைச் சேர்ந்த பல்லிகளின் ஒரு பேரினமாகும். இந்த பேரினமானது ஆப்பிரிக்காவிலும் அறபுத் தீபகற்பத்திலும் காணப்படும் அகணிய உயிரிகள் ஆகும்.  

## சிற்றினங்கள்
| எரித்ரியன் வரி முதுகு அகமா, எரித்ரிய பாறை அகமா | *அகாந்தோசெரகசு அனெக்டென்சு*
(பிளான்போர்டு, 1870) | தீவாய்ப்புக் கவலை குறைந்த இனம் |
| --- | --- | --- |
| கருங்கழுத்து அகமா, கருங்கழுத்து முள் அகமா, நீலத் தலை மர அகமா, நீலத் தொண்டை அகமா, தெற்கு மர அகமா | *அகாந்தோசெரகசு அட்ரிகோலிசு*
(அ. சுமித், 1849) | தீவாய்ப்புக் கவலை குறைந்த இனம் |
| *அகாந்தோசெரகசு பிராங்கி*
வாக்னெர், கிரீன்பாம் & பாயர், 2012 | சாம்பியா |  |
| *அகாந்தோசெரகசு செரியாகோய்*
மார்க்வெசு, பர்ரின்ஹா, சாண்டோசு, பண்டீரா, பட்லர், சௌசா, பாயர் & வாக்னர், 2022 |  |  |
| பால்க் நீலத்தலை மர அகமா | *அகாந்தோசெரகசு சயனோசெபாலசு*
(பால்க், 1925) |  |
| கருங்கழுத்து மர அகமா, நீலவயிறு அகமா | *அகாந்தோசெரகசு சயனோகாசுடர்*
(உரூப்பெல், 1835) | தீவாய்ப்புக் கவலை குறைந்த இனம் |
| கருங்கழுத்து அகமா, நீலக்கழுத்து மர அகமா, நீலத்தொண்டை கமா, தென்மர அகமா | *அகாந்தோசெரகசு கிரிகோரி*
(குந்தர், 1894) |  |
| பீட்டர் வரிமுதுகு அகமா | *அகாந்தோசெரகசு குந்தர்பீட்டர்சி*
லார்ஜென் & இசுபால்சு, 2006 |  |
| Kivu blue-headed tree agama | *அகாந்தோசெரகசு கிவூன்சிசு*
(கிவூன்சிசு, 1957) |  |
| *அகாந்தோசெரகசு மார்கரிடே*
வாக்னர், பட்லர், செரியாகோ & பாயர், 2021 | நமீபியா, அங்கோலா |  |
| கருங்கழுத்து அகமா, கருங்கழுத்து முட்செடி அகமா, நீலத் தலை மர அகமா, நீலத் தொண்டை அகமா, தெற்கு மர அகமா | *அகாந்தோசெரகசு மைனுடசு*
(கிளாசுவிட்சு, 1957) |  |
| பிலிப் வரிமுதுகு அகமா | *அகாந்தோசெரகசு பிலிப்சி*
(பவுலஞ்சர், 1895) |  |
| உகாண்டா நீலத் தலை மரம் அகமா | *அகாந்தோசெரகசு உகாந்தானென்சிசு*
(கிளாசுவிட்சு, 1957) |  |
| *அகாந்தோசெரகசு ஏமென்சிசு*
(கிளாசுவிட்சு, 1954) | தீவாய்ப்புக் கவலை குறைந்த இனம் |  |
*குறிப்பு* : அடைப்புக்குறிக்குள் உள்ள ஒரு இருசொற் பெயர், இந்த இனம் முதலில் *அகாந்தோசெர்கசு* அல்லாத வேறு ஒரு பேரினத்தில் விவரிக்கப்பட்டது என்பதைக் குறிக்கிறது.
# விக்கிப்பீடியா:முதற்பக்கக் கட்டுரைகள்/சூன் 22, 2025

<div id="mp-tfa-img">  

</div>  
**ஈரான்** அல்லது பாரசீகம் மேற்கு ஆசியாவில் உள்ள ஒரு நாடு ஆகும். இதன் வடமேற்கே துருக்கியும், மேற்கே ஈராக்கும், வடக்கே அசர்பைஜான், ஆர்மீனியா, காசுப்பியன் கடல், துருக்மெனிஸ்தான் ஆகியவையும், கிழக்கே ஆப்கானித்தானும், தென்கிழக்கே பாக்கித்தானும், தெற்கே ஓமான் குடா, பாரசீக வளைகுடாவும் எல்லைகளாக உள்ளன. இதன் கிட்டத்தட்ட ஒன்பது கோடி மக்களில் பெரும்பாலானோர் பாரசீக இனத்தவராவர். மொத்த பரப்பளவு, மக்கள் தொகை அடிப்படையில் உலக அளவில் 17ஆவது இடத்தைப் பெறுகிறது. உலகில் மிகுந்த மலைப் பாங்கான நாடுகளில் இதுவும் ஒன்று. ஓர் இசுலாமியக் குடியரசான ஈரானில், பெரும்பான்மையாக முசுலிம் மக்கள் வாழ்கின்றனர். ஒரு நாகரிகத் தொட்டிலாக ஈரானில் தொடக்க காலக் கற்காலத்தின் பிந்தைய பகுதியிலிருந்தே மக்கள் வாழ்ந்து வருகின்றனர். **மேலும்...**  
---
<div id="mp-tfa-img">  

</div>  
**பூமருது** என்பது தெற்காசிய வெப்பமண்டலத்தைச் சேர்ந்த ஒரு மரமாகும். இதன் மலர்கள் கோடைக் காலத்தில் பூத்துக் குலுங்கும். இது ஒளிரும் இளஞ்சிவப்பு முதல் வெளிர் ஊதா நிற பூக்களைக் கொண்ட ஒரு இலையுதிர் மரமாகும். இதன் இலைகள் குளிர் காலத்தில் உதிரும் முன்னே சிவப்பாக மாறிவிடும். இதன் மரம் வலிமையில் தேக்கு மரத்திற்கு அடுத்ததாக உள்ளது. பூமருது வயலும் வயல் சார்ந்த நிலமான மருதத் திணைக்குரிய மரம் என்று சில ஆய்வாளர்கள் கருதுகின்றனர். சங்கப் பாடல்களில் வருணிக்கப்படும் மருதப் பூ பற்றிய குறிப்புகள் செம்மருதுப் பூவுக்கே பொருந்துவதாகக் கூறுகின்றனர். இதனை *முடக்காஞ்சிச் செம்மருதின்* (வரி 189) என்ற பொருநராற்றுப்படையும், *செவ்வி மருதின் செம்மலோடு தாஅய்* (50-2) என்ற குறுந்தொகை வரியும் உறுதிப்படுத்துகின்றன. இந்தத் தாவரம் கொண்ட அஞ்சல் தலையை இந்தியா வெளியிட்டுள்ளது. **மேலும்...**
# மகிசி சட்டமன்றத் தொகுதி


**மகிசி சட்டமன்றத் தொகுதி** (Mahishi Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சஹர்சா மாவட்டத்தில் அமைந்துள்ளது. மகிசி, மதேபுரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | இலக்தான் சவுத்ரி | இந்திய தேசிய காங்கிரசு</br> |  |
| 1977 | பரமேசுவர் குமார் | ஜனதா கட்சி</br> |  |
| 1980 | இலக்தான் சவுத்ரி | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | ஆனந்த் மோகன் | rowspan=2 | ஜனதா தளம் |
| 1995 | அப்துல் கபூர் |  |  |
| 2000 | இராச்டிரிய ஜனதா தளம் |  |  |
| 2005 பிப் | சுரேந்திரா | சுயேச்சை |  |
| 2005 அக் | குஞ்சேசுவர் | ஐக்கிய ஜனதா தளம் |  |
| 2010 | அப்துல் கபூர் | rowspan=2 | இராச்டிரிய ஜனதா தளம் |
| 2015 |  |  |  |
| 2020 | குஞ்சேசுவர் சா | ஐக்கிய ஜனதா தளம் |  |
## தேர்தல் முடிவுகள்
### 2020
# கோவை - 54 (நெல்)



**கோவை 54** *(CO 54)* என்பது, **CB 04110 x CB 05501** கலப்பினத்தால் உருவான **CB 12588** என்ற தமிழ்நாட்டின் நெல் வகையாகும். **CO 51** மற்றும் **ADT 43** க்கு மாற்று இரகமாக கோ 54 உருவாக்கப்பட்டதாகும்.மேலும் நடுத்தர உயரத்தில் வளரக்கூடிய இரகம், 105 முதல் 110 நாட்களில் அறுவடைக்கு வரக்கூடியது *(வேறுறொரு மூலாதாரத்தின்படி 115 – 120 நாட்கள் எனப்படுகிறது.)*.  

## வெளியீடு
தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2021 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.  

## மகசூல்
பல்வேறு மகசூல் சோதனைகளில் **CB 12588** ஒட்டுமொத்த சராசரியாக தானிய மகசூல், எக்டேருக்கு 6354 கிலோவாக பதிவு செய்யப்பட்டுள்ளது, இது **கோவை - 51** ஐ விட 10.83 சதவீத முன்னேற்றத்தையும் **ஆடுதுறை - 43** ஐ விட 10.35 சதவீத முன்னேற்றத்தையும் கண்டுள்ளதாக கூறப்படுகிறது. மேலும் அதிக வேளாண் மற்றும் உடலியல் செயல்திறன் காரணமாக **கோ 54** அதிக மகசூல் தரும் திறனைக் கொண்டுள்ளதாகவும், ஈரோடு மாவட்டம் பவானிசாகரின் பல இடங்களில் நடத்தப்பட்ட சோதனையில் எக்டேருக்கு அதிகபட்ச மகசூல் 9259 கிலோவாக பதிவாகியுள்ளது. தகவமைப்பு ஆராய்ச்சி சோதனையில் 16 இடங்களில் எக்டேருக்கு 7000 கிலோவிற்கு மேல் அதிக மகசூல் கிடைத்ததாகவும் கூறப்படுகிறது.
# முகேஷ் திவாரி


**முகேஷ் திவாரி** ஒரு இந்திய திரைப்பட நடிகர். பெரும்பாலும் இந்திப் படங்களிலும், சில தமிழ், தெலுங்கு, கன்னட, பஞ்சாபி மொழி திரைப்படங்களிலும் நடித்துள்ளார். இவர் 2004இல் தேசிய நாடகப் பள்ளியில் படிப்பை முடித்தார். 2008ஆம் ஆண்டில் இருந்து இந்தி திரைப்படங்களில் நடிக்க ஆரம்பித்தார்.  

## நடித்த தமிழ்த் திரைப்படங்கள் சில
**நடித்த தமிழ்த் திரைப்படங்களின் பட்டியல்**

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 1998 | *பாண்டவர் பூமி* |  |  |
| - | 2006 | தலைமகன் | சண்முக வடிவேலு |
| 2007 | *போக்கிரி* | எல். கோவிந்தன் |  |
| 2009 | *கந்தசாமி* | இராஜ்மோகன் |  |
| 2014 | *பூஜை* | அண்ணத் தாண்டவம் |  |
| 2015 | *அனேகன்* | பர்மா, இராதாகிருஷ்ணன் |  |
| 2016 | *முடிஞ்சா இவன புடி* | பணக்கார தொழிலதிபர் |  |
| 2018 | *மோகினி* | விக்கி |  |
| 2021 | *பொன் மாணிக்கவேல்* | மோதிலால் சேத் | } |
# குசேசுவர் ஸ்தான் சட்டமன்றத் தொகுதி


**குசேசுவர் ஸ்தான் சட்டமன்றத் தொகுதி** (Kusheshwar Asthan Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. குசேசுவர் ஸ்தான், சமஸ்தீபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2010 | சசி பூசண் ஆசாரி | பாரதிய ஜனதா கட்சி</br> |
| 2015 | rowspan=4 | ஐக்கிய ஜனதா தளம் |
| 2020 |  |  |
| 2021^ | அமன் பூசண் ஆசாரி |  |
| 2025 | அதிரேக் குமார் |  |
^இடைத்தேர்தல்  

## தேர்தல் முடிவுகள்
### 2025

### 2020
# இறகு உண்ணி


**இறக்கை உண்ணி** (*Feather mite*) என்பது பல்வேறு அக்காரினா பெரும் குடும்பங்களின் உறுப்பினர்கள் ஆகும்.  

- பெரும் வரிசை: அக்காரிபார்மிசு
- சொரொப்டிடியா
    - அனல்காய்டி
    - பெரீயனோயிடா
    - டெரோலிகோய்டியா
- பெரும் வரிசை: பாராசைட்டிபார்மிசு
  - டெர்மனிசோய்டியா

இவை பறவைகளில் உள்ள புற ஒட்டுண்ணியாக வாழ்கின்றன. எனவே இது இறகு உண்ணி எனப் பொதுவானப் பெயர் பெற்றன.
# உலகம்பட்டி


- உலகம்பட்டி ஊராட்சி தமிழ்நாட்டின் சிவகங்கை மாவட்டத்தில் உள்ள எஸ் புதூர்(செம்மாம்பட்டி புதூர்) ஊராட்சி ஒன்றியத்தில் அமைந்துள்ளது.
- உலகம்பட்டி ஞானியர் சுப்பிரமணியசுவாமி கோயில்
- உலகம்பட்டி நம்பமுடைய அய்யனார் கோயில்
- உலகம்பட்டி பெரிய அரியநாச்சியம்மன் கோயில்
- உலகம்பட்டி சின்னஅரியநாச்சியம்மன் கோயில்
- உலகம்பட்டி வையகருப்பர் கோயில்

இவற்றுடன் குழப்பிக் கொள்ள வேண்டாம்:  
- உலகம்பட்டு ஊராட்சி தமிழ்நாட்டின் திருவண்ணாமலை மாவட்டத்தில் உள்ள சேத்துப்பட்டு வட்டாரத்தில் அமைந்துள்ளது.
# வசந்த் வேணுகோபால்


கர்னல் **வசந்த் வேணுகோபால்**, அச (25 மார்ச்சு 1967 &ndash; 31 சூலை 2007) ஓர் இந்தியத் தரைப்படை இராணுவ வீரர். மராத்தா இலகு காலாட்படையின் 9வது படைப்பிரிவின் படைத்தலைவராக இருந்தார். 31 சூலை 2007இல் தீவிரவாதிகள் ஊடுருவளைத் தடுக்க முயலும் பொழுது ஊரி, சம்மு காசுமீர் மாநிலத்தில் இறந்தார். இதனால் இவர் இறந்த பின், அமைதி காலத்தில் வழங்கப்படும் உயரிய இராணுவ விருதான அசோகச் சக்கர விருது இவருக்கு வழங்கி கௌரவிக்கப்பட்டது.  

## ஆரம்ப வாழ்க்கை
வசந்த் தமிழைத் தாய்மொழியாக கொண்டவர். கர்நாடகத்தில் வளர்ந்து, படித்தார். கல்லூரியில் படிக்கும் பொழுது தேசிய மாணவர் படையில் பங்குபெற்றார்.  

## மரபு வழி
இவரது மகள் ருக்மணி வசந்த் திரைப்படங்களில் நடித்து வருகிறார்.
# மராத்தா இலகு காலாட்படை


**மராத்தா இலகு காலாட்படை** (Maratha Light Infantry) என்பது இந்திய ராணுவத்தின் ஒர் இலகு காலாட்படை படைப்பிரிவு ஆகும். இது 1768ஆம் ஆண்டில் உருவாக்கப்பட்ட பம்பாய் சிப்பாய்களிடமிருந்து ஏற்படுத்தப்பட்டது. இது இந்திய இராணுவத்தின் மிக மூத்த இலகு காலாட்படைப் பிரிவாக அமைகிறது.
# மிரட்டல்

**மிரட்டல் / அச்சுறுத்தல்** (Intimidation / Threat) என்பது ஒருவரைத் தன்னிச்சையாக ஒரு செயலைச் செய்ய அல்லது செய்யாமலிருக்க வலியுறுத்தும் விதமாக அச்சம், பயமுறுத்தல் போன்றவற்றைப் பயன்படுத்துவது.  

ஒரு தனிநபரையோ அல்லது ஒரு குழுவையோ பயமுறுத்தும் அல்லது அச்சுறுத்தும் செயலைக் குறிக்கிறது. இது ஒருவர் தனது விருப்பத்திற்கு மாறாக ஒரு செயலைச் செய்யத் தூண்டும் நோக்கம் கொண்டது. இந்தச் செயல் நேரடியாகவோ அல்லது மறைமுகமாகவோ இருக்கலாம், மேலும் உடல் ரீதியான தீங்கு விளைவிப்பதாகவோ அல்லது மன ரீதியான அழுத்தத்தை உருவாக்குவதாகவோ அமையலாம். இதன் நோக்கம், பாதிக்கப்பட்டவரை அச்சப்படுத்துவதன் மூலம் கட்டுப்படுத்துவது அல்லது அவரது சுதந்திரமான முடிவெடுக்கும் திறனைப் பாதிப்பதாகும்.  

## வகைகள்
மிரட்டல் (பயமுறுத்தலின்) வகைகள்:  
- உடல் மிரட்டல் (Physical intimidation): அச்சுறுத்தும் உடல் மொழி, அருகில் நின்று பயமுறுத்தும் முகபாவனை.
- வாக்குமிரட்டல் (Verbal intimidation): மோசமான வார்த்தைகள், அவமதிப்பு, கூச்சலிடுதல்.
- சின்னங்கள் அல்லது செயல்களின் மூலம் மிரட்டல் (Symbolic intimidation): பயத்தை ஏற்படுத்தும் வகையில் செயல், பொருட்கள், சின்னங்கள், எழுத்துக்கள் பயன்படுத்துவது.
- மனநிலை அடிப்படையிலான பயமுறுத்தல் (Emotional or psychological intimidation) ஒருவரை கீழ்த்தரமாக உணர வைக்கும், தனிமைப்படுத்தல், துன்புறுத்தல்.

## உதாரணமாக
மிரட்டல் / பயமுறுத்தல் பல இடங்களில் நடக்கலாம், உதாரணமாக:  
- வேலை இடத்தில் – மேலாளர்கள் அல்லது சக ஊழியர்கள் ஒருவர் மீது அதிகாரம் செலுத்தும்போது.
- கல்வி நிறுவனங்களில் – மாணவர்கள் மத்தியில் பழிவாங்கல், மிரட்டல் போன்றது.
- நீதி மன்றங்களில் – சாட்சி அளிக்க போவோருக்கு மிரட்டல் விடுப்பது.
- அரசியலில் – எதிரணியை அடக்கவேண்டும் என்ற நோக்கில் பயமுறுத்தல் செய்யப்படும்.

## முக்கிய நோக்கம்
மிரட்டல் (பயமுறுத்தலின்) நோக்கம் ஒருவரை:  
- கட்டுப்படுத்த
- தனது விருப்பத்திற்கு கீழ்ப்படியவைக்க
- கருத்தை மாற்ற வைக்க

## சட்டத்தின் பார்வையில்
இந்திய தண்டனைச் சட்டம் (IPC) 506 பிரிவு படி, ஒருவரை மிரட்டுவது (criminal intimidation) ஒரு குற்றம். இதில் மற்றவரை சேதப்படுத்துவதாக மிரட்டினால் சிறை மற்றும் அபராதம் கிடைக்கும். குற்றவியல் மிரட்டல் குற்றத்தைச் செய்பவர் எவரும் இரண்டு ஆண்டுகள் வரை நீட்டிக்கக்கூடிய ஒரு கால அளவிற்கு சிறைத்தண்டனை அல்லது அபராதம் அல்லது இரண்டும் சேர்த்து தண்டிக்கப்படுவார். மரணத்தையோ அல்லது கடுமையான காயத்தையோ ஏற்படுத்துவதாக அச்சுறுத்தல் இருந்தால் - மேலும் மரணத்தையோ அல்லது கடுமையான காயத்தையோ ஏற்படுத்துவதாக அச்சுறுத்தல் இருந்தால், அல்லது தீ வைத்து ஏதேனும் சொத்துக்களை அழிக்கச் செய்வதாக அச்சுறுத்தல் இருந்தால், அல்லது மரண தண்டனை அல்லது ஆயுள் தண்டனை விதிக்கக்கூடிய குற்றத்தை ஏற்படுத்துவதாக இருந்தால், ஏழு ஆண்டுகள் வரை சிறைத்தண்டனை விதிக்கப்படலாம், அல்லது ஒரு பெண்ணுக்கு ஒழுக்கக்கேடு இழைத்ததாகக் குற்றம் சாட்டப்பட்டால், ஏழு ஆண்டுகள் வரை சிறைத்தண்டனை விதிக்கப்படலாம், அல்லது அபராதம் விதிக்கப்படலாம் அல்லது இரண்டும் விதிக்கப்படும்.  

## விளைவுகள்
- மன அழுத்தம் (Stress)
- பயச்சிதைவு (Anxiety)
- நம்பிக்கை குறைதல்
- வேலைவிடுப்பு அல்லது பள்ளி விட்டுவிடுதல்

சில நேரங்களில் தற்கொலை எண்ணங்களும் உண்டாகலாம்
# கௌரா பௌரம் சட்டமன்றத் தொகுதி


**கௌரா பௌரம் சட்டமன்றத் தொகுதி** (Gaura Bauram Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. கௌரா பௌரம், தர்பங்கா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2015 | மதன் சாகினி | ஐக்கிய ஜனதா தளம் |  |
| 2020 | சுவர்ணா சிங் | விகாசீல் இன்சான் கட்சி | } |
## தேர்தல் முடிவுகள்
### 2020
# க. நரசிம்ம பல்லவன்


**க. நரசிம்ம பல்லவன்** (*K. Narasimma Pallavan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் உத்திரமேரூரை சேர்ந்தவர். உயர்நிலைப் பள்ளி படிப்பினை முடித்துள்ள நரசிம்ம பல்லவன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உத்திரமேரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோடியம் பைரோசிலிக்கேட்டு



**சோடியம் பைரோசிலிக்கேட்டு** (*Sodium pyrosilicate*) என்பது Na<sub>6</sub>Si<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதியியல் சேர்மமாகும். சோடியம் சிலிகேட்டுகளில் ஒன்றாக இச்சேர்மம் வகைப்படுத்தப்படுகிறது. குறிப்பாக பைரோசிலிகேட்டை முறையாகச் சொல்வதென்றால் நிலையற்ற பைரோசிலிசிக் அமிலத்தின் H<sub>6</sub>Si<sub>2</sub>O<sub>7</sub> சோடியம் உப்பு என்று கூறலாம்.  

## கட்டமைப்பு
நீரற்ற திடப்பொருளாகக் காணப்படும் சோடியம் பைரோசிலிக்கேட்டானது P என்ற இடக்குழுவுடன் (a = 5.8007(8) Å, b = 11.5811(15) Å, c = 23.157(3) Å, α = 89.709(10)°, β = 88.915(11)°, γ = 89.004(11)°, V = 1555.1(4) Å3, Z = 8, Dx = 2.615 g·cm<sup>−3</sup>, μ(Mo‐Kα) = 7.94 cm<sup>−1</sup>)) என்ற அணிக்கோவை அளவுருக்களுடன் முச்சரிவச்சுப் படிக அமைப்பைக் கொண்டுள்ளது. Si<sub>2</sub>O<sup>6−</sup><sub>7</sub> எதிர்மின் அயனிகள் (100) தளத்திற்கு இணையான அடுக்குகளில் அமைக்கப்பட்டிருக்கின்றன. சோடியம் நேர்மின் அயனிகள் 24 தனித்துவமான படிக நிலைகளில் விநியோகிக்கப்பட்டு, 4 முதல் 6 அருகிலுள்ள ஆக்சிசன் அணுக்களால் ஒருங்கிணைக்கப்படுகின்றன. 4-ஒருங்கிணைந்த சோடியம் அணுக்களில் சிலவற்றை விளிம்பு-பகிர்வு NaO<sub>4</sub> நான்முகியின் இணையான நெடுவரிசைகளாக விளக்கலாம். இந்த நெடுவரிசை அமைப்பு மீதமுள்ள சோடியம் நேர்மின் அயனிகளை வைத்திருக்கும் வழியை உருவாக்குகிறது. நுண்ணிய அளவில் இரட்டைச் சிதறல் என்பது மிகப் பெரிய ஒற்றைச்சரிவச்சு C மையப்படுத்தப்பட்ட அணிக்கோவையை காட்டுகிறது. (V′ = 6220 Å3, Z = 32).
# க. நல்லமுத்து


**க. நல்லமுத்து** (*K. Nallamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் பெரம்பலூர் நகரினைச் சேர்ந்தவர். இவர் மருத்துவர் ஆவார். இந்திய தேசிய காங்கிரசு கட்சியினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பேனிப்பூர் சட்டமன்றத் தொகுதி, பீகார்


**பெனிபூர் சட்டமன்றத் தொகுதி** (Benipur Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. பெனிபூர், தர்பங்கா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | அரி நாத் மிசுரா | இந்திய தேசிய காங்கிரசு</br> |  |
| 2010 | கோபால் ஜீ தாக்கூர் | பாரதிய ஜனதா கட்சி</br> |  |
| 2015 | சுனில் சவுத்ரி | rowspan=2 | ஐக்கிய ஜனதா தளம் |
| 2020 | பினய் குமார் சவுத்ரி | } |  |
## தேர்தல் முடிவுகள்
### 2020
# அனில் குமார்



**அனில் குமார்** (*Anil Kumar*) இந்தியாவின் அரியானா மாநிலத்தைச் சேர்ந்த ஒரு மல்யுத்த வீரராவார். 1979 ஆம் ஆண்டு மார்ச்சு மாதம் 1ஆம் தேதியன்று இவர் பிறந்தார். 2010ஆம் ஆண்டு இந்தியாவின் புது தில்லியில் நடைபெற்ற பொதுநலவாய விளையாட்டுப் போட்டிகளில், இடுப்புக்குக் கீழே பிடிப்பதைத் தடைசெய்யும் பாணி மல்யுத்த வகையான ஆண்கள் கிரேக்க-ரோமன் 96 கிலோ எடைப்பிரிவு போட்டியில் தங்கப்பதக்கம் வென்றார்.  

முன்னதாக அனில் குமார் 2009ஆம் ஆண்டு சலந்தரில் நடைபெற்ற பொதுநலவாய வெற்றியாளர் போட்டியில் வெண்கலப் பதக்கமும், இதே ஆண்டு கனடாவின் பிரிட்டிசு கொலம்பியாவில் நடைபெற்ற காவல்துறை விளையாட்டுப் போட்டியில் தங்கப் பதக்கமும், இத்தாலி பன்னாட்டு மல்யுத்தப் போட்டியில் வெண்கலப் பதக்கமும் வென்றார். 2008ஆம் ஆண்டு தாய்லாந்தின் பட்டாயாவில் நடைபெற்ற ஆசிய வாகையாளர் போட்டியில் வெண்கலப் பதக்கம், 2005ஆம் ஆண்டு கனடாவின் கியூபெக் நகரத்தில் நடைபெற்ற காவல்துறை விளையாட்டுப் போட்டியில் தங்கப் பதக்கம், 1999 ஆம் ஆண்டு ஈரான் நாட்டில் நடைபெற்ற இளையோர் மல்யுத்தப் போட்டியில் வெண்கலப் பதக்கம் ஆகியவை இவர் வென்ற பிற பதக்கங்களாகும்.
# தர்பங்கா கிராமப்புற சட்டமன்றத் தொகுதி


**தர்பங்கா கிராமப்புற சட்டமன்றத் தொகுதி** (Darbhanga Rural Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. இது தர்பங்கா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | செகதீசு சவுத்ரி (கபீர்சக்) | ஜனதா கட்சி |  |
| 1980 | மதச்சார்பற்ற ஜனதா கட்சி |  |  |
| 1985 | ராமச்சந்திர பாசுவான் | இந்திய தேசிய காங்கிரசு</br> |  |
| 1990 | செகதீசு சவுத்ரி | rowspan=2 | ஜனதா தளம் |
| 1995 | மோகன் ராம் |  |  |
| 2000 | பீதாம்பர் பாசுவான் | rowspan=6 | இராச்டிரிய ஜனதா தளம் |
| 2005 பிப் |  |  |  |
| 2005 அக் |  |  |  |
| 2010 | லலித் குமார் யாதவ் |  |  |
| 2015 |  |  |  |
| 2020 | } |  |  |
## தேர்தல் முடிவுகள்
### 2020
2025-06-19
# பார்தோ



|area_footnotes =  

|area_total_km2 =  
|elevation_footnotes =  
|elevation_m =  
|population_footnotes = பார்தோ கிராமம் ஈரான் நாட்டின் தலைநகரான தெகுரானுக்கு தெற்கே 200 கிலோமீட்டர் தொலைவில் உள்ளது. பார்தோ கிராமத்தின் மலையின் அடியில் ஈரானின் இரண்டாவது பெரிய அணுகுண்டுகள் உற்பத்தி செய்வதற்கான யுரேனியம் செறிவூட்டும் ஆலைகள் அமைந்துள்ளது.  

பார்தோ கிராமத்திற்கு வடக்கில் 55.6 கிலோமீட்டர் தொலைவில் சியா இசுலாமியர்களின் புனித குவாம் நகரம் அமைந்துள்ளது.  

## மக்கள் தொகை பரம்பல்
2016ஆம் ஆண்டின் கணக்கெடுப்பின்படி 303 குடியிருப்புகள் கொண்ட பார்தோ கிராமத்தின் மக்கள் தொகை 839 ஆகும்.  
## அணுசக்தி நிலையம்
### இஸ்ரேல் வான்படையின் குண்டுவீச்சு
செப்டம்பர் 2009ல் பார்தோ கிராமத்தின் அருகே உள்ள மலையடியில் ஈரானின் இரண்டாவது பெரிய யுரேனியம் செறியூட்டும் ஆலை வெளிப்படுத்தப்பட்டது.2025 இஸ்ரேல்-ஈரான் போரின் போது பார்தோ யுரேனியம் செறியூட்டும் ஆலை, இஸ்ரேல் வான்படைகளின் குண்டுவீச்சுகளில் சேதமடைந்தது.  

### அமெரிக்காவின் குண்டு வீச்சு
ஈரானில் தரைக்கடியில் உள்ள பார்தோ அணுசக்தி நிலையம் மீது அமெரிக்கா தனது பி2 குண்டு வீச்சு விமானங்கள் மூலம் 21 சூன் 2025 அன்று குண்டு வீசி பெரும் தாக்குதல் நடத்தியது.
# காயாகாட் சட்டமன்றத் தொகுதி, பீகார்



**காயாகாட் சட்டமன்றத் தொகுதி** (Hayaghat Assembly Constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. காயாகாட், சமஸ்தீபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | அனிருத் பிரசாத் | ஜனதா கட்சி |  |
| 1980 | மதன் மோகன் சவுத்ரி | இந்திய தேசிய காங்கிரசு (இ) |  |
| 1985 | உமாதர் பிரசாத் சிங் | இந்திய தேசிய காங்கிரசு</br> |  |
| 1990 | கபில் அகமது | rowspan=2 | ஜனதா தளம் |
| 1995 | அரி நந்தன் யாதவ் |  |  |
| 2000 | உமாதர் பிரசாத் சிங் | சுயேச்சை |  |
| 2005 பிப் | அரிநந்தன் | rowspan=2 | இராச்டிரிய ஜனதா தளம் |
| 2005 அக் |  |  |  |
| 2010 | அமர் நாத் காமி | பாரதிய ஜனதா கட்சி</br> |  |
| 2015 | ஐக்கிய ஜனதா தளம் |  |  |
| 2020 | ராம் சந்திர பிரசாத் | பாரதிய ஜனதா கட்சி</br> | } |
## தேர்தல் முடிவுகள்
### 2020
# சனில் செட்டி



**சனில் சங்கர் செட்டி** (*Sanil Shankar Shetty*) இந்தியாவைச் சேர்ந்த மேசைப்பந்தாட்ட வீரராவார். ஆத்திரேலியாவின் கோல்டு கோசுடில் நடைபெற்ற 2018 பொதுநலவாய விளையாட்டுப் போட்டிகளில் இவர் சரத் கமல், அந்தோணி அமல்ராசு, சத்தியன் ஞானசேகரன் மற்றும் அர்மீத் தேசாய் ஆகியோருடன் விளையாடி ஆண்கள் அணி போட்டியில் தங்கம் வென்றார். மற்றும் ஆண்கள் இரட்டையர் பிரிவில் அர்மீத் தேசாய் உடன் விளையாடி வெண்கலம் வென்றார்.
# காம்ப்டியா

**காம்ப்டியா ( CompTIA )** என்பது "Computing Technology Industry Association" என்ற ஆங்கில வார்த்தையின் சுருக்கமாகும். இது கணினி தொழில்நுட்பம் தொடர்பான ஒரு லாப நோக்கமற்ற அமைப்பாகும். இது உலகம் முழுவதும் தொழில்நுட்பத்தைப் பற்றிய சான்றிதழ்கள் வழங்குவதற்காக பிரசித்திபெற்றது.  

தொழில்நுட்ப (IT) துறையில் வேலை தேடுபவர்களுக்கும், வேலை செய்பவர்களுக்கும் தேவையான:  

- பயிற்சி (Training)
- தேர்வுகள் (Exams)
- சான்றிதழ்கள் (Certifications)

இவற்றை வழங்குகிறது.  

## சான்றிதழ்கள்
1. காம்ப்டியா A+ சான்றிதழ், இது தொடக்க நிலை சான்றிதழ்.  
கணினி உதிரிபாகங்கள், மென்பொருள் நிறுவல், பழுது தீர்க்கும் செயல்முறை, பாதுகாப்பு போன்ற அடிப்படைகள் பற்றி தெரிந்திருப்பதை நற்சான்றாக வழங்குகிறது. தொடக்க நிலை செயற்பாட்டாளர்களுக்கானது.  

2. பிணையம்+ (Network+) சான்றிதழ்  
கணினி பிணைய அமைப்புகள், தரவுப் பரிமாற்றம், முகவரிகள், ரவுட்டர்கள், நெட்வொர்க் பாதுகாப்பு ஆகியவற்றில் திறமை இருப்பதை உறுதிப்படுத்தும்.  

3. பாதுகாப்பு+ (Security+) சான்றிதழ்  
இணையத்தில் பாதுகாப்பாக செயல்படுவதற்கான அறிவு: குறியாக்கம், வைரஸ் எதிர்ப்பு, ஊடுருவல் தடுப்பு, அடையாள உறுதிப்பாடு, உள்ளிட்டவை.  
பாதுகாப்பு நிபுணர்களுக்குப் பெரிதும் பயனுள்ளது.  

4. லினக்ஸ்+ (Linux+) சான்றிதழ்  
லினக்ஸ் என்ற இயக்க அமைப்பின் பயன்பாடு, கட்டளைகள், நிரலாக்கம் உள்ளிட்டவற்றை நன்கு தெரிந்தவர்களுக்கு.  

5. மீதமுள்ள சான்றிதழ்கள்:  
- சேவையகம்+ (Server+)
- மேகக் கணினி+ (Cloud+)
- ஊடுருவல் சோதனை+ (PenTest+)
- பாதுகாப்பு பகுப்பாய்வு+ (CySA+)
- தரவுத்தொகுப்பு+ (Data+)
இவை எல்லாம் மேம்பட்ட தொழில்நுட்பங்களைப் பற்றியவை.  

## கடமைகள்
- தொழில்நுட்பத் துறையில் இடம்பிடிக்க விரும்பும் மாணவர்களுக்கு அடிப்படை அறிவு வழங்குதல்
- தொழில்நுட்ப நிறுவனங்கள் தங்களின் பணியாளர்களை பயிற்சி பெறச்செய்ய உதவுதல்
- உலகளாவிய வேலை வாய்ப்புகளை உருவாக்குதல்
- தொழில்நுட்பத் துறையில் தரநிலையை உயர்த்துதல்

## உலகளாவிய தாக்கம்
- தற்போது வரை 25 இலட்சத்துக்கும் அதிகமானோர் காம்ப்டியா (CompTIA) சான்றிதழ்கள் பெற்றுள்ளனர்.
- பல்வேறு தனியார் மற்றும் அரசு நிறுவனங்கள், கல்வி நிறுவனங்கள் இதை அங்கீகரிக்கின்றன.
- தொழில்நுட்பத் துறையில் ஒரு சர்வதேச தரநிலை அளவுகோலாக காம்ப்டியா விளங்குகிறது.
# நெறிமுறை ஊடுருவல் நிபுணர்

**நெறிமுறை ஊடுருவல் நிபுணர்** (Certified Ethical Hacker) என்பது இணையம் மற்றும் கணினி அமைப்புகளில் உள்ள பாதுகாப்பு குறைகளை சட்டப்படி, அனுமதியுடன் கண்டறிந்து, அதை திருத்துவதற்கான ஆலோசனை வழங்கும் நிபுணர் ஆகும்.  

இவர்களுக்கு “நெறிமுறை ஊடுருவலாளர்” என்ற பெயரும் வழங்கப்படுகிறது, ஏனெனில் அவர்கள் தங்களின் அறிவை தவறான நோக்கங்களுக்குப் பதிலாக நல்ல நோக்கங்களுக்குப் பயன்படுத்துகிறார்கள். இந்த சான்றிதழை இணைய பாதுகாப்பு சபை (EC-மருமொழியாக “ஈசி கவுன்சில்”) என்ற அமைப்பு வழங்குகிறது. இது உலகம் முழுவதும் நெறிமுறை ஊடுருவலுக்கு உரிய பயிற்சியும் சான்றிதழும் வழங்குகிறது.  

இந்த சான்றிதழ் பெற்றவர்கள், தங்கள் அறிவை நல்ல நோக்கத்திற்காக மட்டும் பயன்படுத்த வேண்டும். சட்டப்படி அனுமதியின்றி ஊடுருவல் செய்தல் குற்றமாக கருதப்படும்.  

## சான்றிதழ்
சான்றிதழின் முக்கிய நோக்கங்கள்:  
- இணைய அமைப்புகளில் உள்ள பாதுகாப்பு குறைகளை சட்டப்படி பரிசோதனை செய்யத் தெரிய வேண்டும்.
- பாதுகாப்பு வலிமைப்படுத்தும் வழிகளை தெரிவிக்க முடிவதற்கான திறமை வேண்டும்.
- எதிர்பாராத தாக்குதல்களுக்கு எதிராக அமைப்புகளை முன்கூட்டியே பாதுகாக்க உதவ வேண்டும்.

## பயிற்சி
பயிற்சியில் கற்றுக்கொடுக்கப்படும் முக்கியத் தலைப்புகள் :  
- ஊடுருவல் அடிப்படைகள் – ஊடுருவலின் விதிகள், சட்டங்கள்.
- கணினி நுட்பங்கள் – இயக்க அமைப்புகள், இணைய கட்டமைப்புகள்.
- தகவல் சேகரித்தல் – இணையத்தில் எவ்வாறு தகவலை சேகரிக்கலாம்.
- பாதுகாப்பு வழிகள் மீறுதல் – குறுக்கு நுழைவு, மின்னஞ்சல் தாக்குதல்.
- நிலைத்த பாதுகாப்பு ஏற்படுத்துதல் – தடுப்பு முறைகள்.
- மின்னஞ்சல் பாதுகாப்பு, கணினி நச்சுநிரல் பகுப்பாய்வு.

## தேர்வு
- வினா வகைகள்: பல தேர்வு விடை, நிகழ்வு அடிப்படையிலான வினாக்கள்
- மொத்த வினாக்கள்: சுமார் 125
- தேர்வு நேரம்: 4 மணி நேரம்
- வெற்றி பெறத் தேவையான மதிப்பெண்: சுமார் 60% முதல் 85% வரை (தேர்வு பதிப்பின் அடிப்படையில் மாறும்)

இந்த சான்றிதழ் பெற:  
- குறைந்தது 2 வருட அனுபவம் இணைய பாதுகாப்பு துறையில் இருக்க வேண்டும்
- அல்லது EC-மையத்தின் (“ஈசி கவுன்சில்”) பயிற்சி முடித்து இருக்க வேண்டும்
# கேவ்டி சட்டமன்றத் தொகுதி


**கேவ்டி சட்டமன்றத் தொகுதி** *(Keoti Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. கேவ்டி, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | துர்கா தாசு ரத்தோர் | ஜனதா கட்சி |  |
| 1980 | சாமௌல் நபி | இந்திய தேசிய காங்கிரசு (இ) |  |
| 1985 | கிளிம் அகமது | இந்திய தேசிய காங்கிரசு</br> |  |
| 1990 | குலாம் சர்வர் | rowspan=2 | ஜனதா தளம் |
| 1995 |  |  |  |
| 2000 | இராச்டிரிய ஜனதா தளம் |  |  |
| 2005 பிப் | அசோக் குமார் யாதவ் | rowspan=3 | பாரதிய ஜனதா கட்சி</br> |
| 2005 அக் |  |  |  |
| 2010 |  |  |  |
| 2015 | பராசு பாத்மி | இராச்டிரிய ஜனதா தளம் |  |
| 2020 | முராரி மோகன் ஜா | பாரதிய ஜனதா கட்சி</br> |  |
## தேர்தல் முடிவுகள்
### 2020
# குர்தீப் சிங்



**குர்தீப் சிங்** (*Gurdeep Singh*) இந்தியாவின் பஞ்சாப் மாநிலத்திலுள்ள கன்னா நகரத்தைச் சேற்ந்த ஒரு பளுதூக்கும் வீரர் ஆவார். 1995 ஆம் ஆண்டு அக்டோபர் மாதம் 1 ஆம் தேதியன்று இவர் பிறந்தார். 2017ஆம் ஆண்டு கோல்டு கோசுட்டு நகரம் மற்றும் 2021ஆம் ஆண்டு தாசுகண்டு நகரங்களில் நடைபெற்ற பொதுநலவாய விளையாட்டுப் போட்டிகளில் பளுதூக்குதல் வெற்றியாளர் போட்டியில் கலந்து கொண்டு இரண்டிலும் வெண்கலப் பதக்கம் வென்றார். 2018 ஆம் ஆண்டில், தேசிய பளுதூக்குதல் வெற்றியாளர் போட்டியில் 105+ கிலோ எடைப்பிரிவில் தேசிய சாதனையை முறியடித்து, தங்கப் பதக்கத்தை வென்றார். 2022ஆம் ஆண்டு நடைபெற்ற பொதுநலவாய விளையாட்டுப் போட்டிகளில் 109+ கிலோ எடைப்பிரிவில் வெண்கலப் பதக்கம் வென்றார்.
# கோவை - 55


## வெளியீடு
தமிழ்நாட்டின் கோவையில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*), 2022 ஆம் ஆண்டு, இந்நெல் இரகத்தை வெளியிடப்பட்டதாக அறியப்படுகிறது.  

## மகசூல்
115 முதல் 120 நாட்களில் அறுவடைக்கு வரக்கூடிய கோ 55 நெல் வகை, சராசரியாக தானிய மகசூல், ஒரு எக்டேருக்கு 6057 கிலோவாக பதிவு செய்யப்பட்டுள்ளது. மேலும் கார், குறுவை, நவரை மற்றும் கோடை போன்றப் பருவங்களில் பயிரிட ஏற்ற நெல் இரகமாக கூறப்படுகிறது.
# மு. பாண்டுரங்கன்


**மு. பாண்டுரங்கன்** (*M. Pandurangan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் கலசபாக்கத்தினைச் சேர்ந்தவர். இவர் இளங்கலை, இளங்கலைச் சட்டப் படிப்பினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கலசப்பாக்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பாப்பா சுப்பிரமணியன்


**பாப்பா சுப்பிரமணியன்** (*Pappa Subramanian*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மயிலாடுதுறை மாவட்டம் பெரும்பண்ணையூர் கிராமத்தினைச் சேர்ந்தவர். பள்ளிக் கல்வியினை முடித்துள்ள சுப்பிரமணியன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் குத்தாலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜி. கே. ஜெ. பாரதி


**ஜி. கே. ஜெ. பாரதி** (*G. K. J. Baarathi *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் திருவொற்றியூரைச் சேர்ந்தவர். இளம் அறிவியலில் பட்டம் பெற்றுள்ள பாரதி, இந்திய தேசிய காங்கிரசு கட்சியினைச் சார்ந்தவர். இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவொற்றியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சாலே சட்டமன்றத் தொகுதி


**சாலே சட்டமன்றத் தொகுதி** *(Jale Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது தர்பங்கா மாவட்டத்தில் அமைந்துள்ளது. சாலே, மதுபனீ மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | காதிம் உசேன் | இந்தியப் பொதுவுடைமைக் கட்சி</br> |  |
| 1977 | கபில் தியோ தாக்கூர் | ஜனதா கட்சி |  |
| 1980 | அப்துல் சலாம் | இந்தியப் பொதுவுடைமைக் கட்சி</br> |  |
| 1985 | லோகேசு நாத் சா | rowspan=2 | இந்திய தேசிய காங்கிரசு</br> |
| 1990 | விசய் குமார் மிசுரா |  |  |
| 1995 | அப்துல் சலாம் | இந்தியப் பொதுவுடைமைக் கட்சி</br> |  |
| 2000 | விசய் குமார் மிசுரா | பாரதிய ஜனதா கட்சி</br> |  |
| 2005 பிப் | ராம் நிவாசு | rowspan=2 | இராச்டிரிய ஜனதா தளம் |
| 2005 அக் |  |  |  |
| 2010 | விசய் குமார் மிசுரா | rowspan=3 | பாரதிய ஜனதா கட்சி</br> |
| 2015 | ஜிபேசு குமார் |  |  |
| 2020 |  |  |  |
## தேர்தல் முடிவுகள்
### 2020
# காய்காட் சட்டமன்றத் தொகுதி


**காய்காட் சட்டமன்றத் தொகுதி** *(Gaighat Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. காய்காட், முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2010 | வீணா தேவி | பாரதிய ஜனதா கட்சி</br> |  |
| 2015 | மகேசுவர் பிரசாத் யாதவ் | rowspan=2 | இராச்டிரிய ஜனதா தளம் |
| 2020 | நிரஞ்சன் ராய் |  |  |
| 2025 | கோமல் சிங் | ஐக்கிய ஜனதா தளம் | } |

## தேர்தல் முடிவுகள்
### 2020
# ஔராயி சட்டமன்றத் தொகுதி


**ஔராயி சட்டமன்றத் தொகுதி** *(Aurai Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முசாபர்பூர் மாவட்டத்தில் அமைந்துள்ளது. ஔராயி, முசாப்பர்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம் பாபு சிங் | இந்திய தேசிய காங்கிரசு</br> |  |
| 1977 | கணேசு பிரசாத் யாதவ் | ஜனதா கட்சி |  |
| 1980 | மதச்சார்பற்ற ஜனதா கட்சி |  |  |
| 1985 | ஜனதா கட்சி |  |  |
| 1990 | rowspan=2 | ஜனதா தளம் |  |
| 1995 |  |  |  |
| 2000 | கணேஷ் பிரசாத் ஆசாத் யாதவ் | rowspan=3 | ஐக்கிய ஜனதா தளம் |
| 2005 பிப் | அர்சூன் |  |  |
| 2005 அக் |  |  |  |
| 2010 | ராம் சூரத் ராய் | பாரதிய ஜனதா கட்சி</br> |  |
| 2015 | சுரேந்திர குமார் | இராச்டிரிய ஜனதா தளம் |  |
| 2020 | ராம் சூரத் குமார் | பாரதிய ஜனதா கட்சி</br> |  |
## தேர்தல் முடிவுகள்
### 2020
# தி மேஜிக் ஸ்கூல் பஸ்



***தி மேஜிக் ஸ்கூல் பஸ்*** (*The Magic School Bus*) என்பது ஒரு அமெரிக்க கல்வி பொழுதுபோக்கு நூல் வரிசையாகும். இந்தப் புத்தகத் தொடரைத் தழுவி தொலைக்காட்சித் தொடர்கள், வலையொளித் தொடர், பல்வேறு காணொளி விளையாட்டுகள் தயாரிக்கப்பட்டன. இந்தத் தொடரில் உள்ள ஒவ்வொரு கதையிலும், கற்பனையான தொடக்கப் பள்ளி ஆசிரியை திருமதி வலேரி ஃபிரிஸில் மற்றும் அவரது வகுப்பு மாணவ மாணவிகளின் (கார்லோஸ், கீஷா, ஃபோப், அர்னால்ட், டிம், ரால்ஃபி, டோரதி ஆன் மற்றும் வாண்டா ஆகியோருடன்) செயல்களை மையமாகக் கொண்டது. அவர்கள் ஒரு "மாயப் பள்ளிப் பேருந்தில்" ஏறுகிறார்கள், இது அவர்களை அசாதாரண காலங்களுக்கும், இடங்களுக்கும், அதாவது கிரீத்தேசியக் காலம், விண்வெளிக்கு, மனித உடலுக்குள் என பல்வேறு இடங்களுக்கு களப் பயணமாக அழைத்துச் செல்கிறது.  

## வரலாறு
*தி மேஜிக் ஸ்கூல் பஸ்* புத்தகத் தொடராக முதலில் வெளியானது. ஸ்காலஸ்டிக் நிறுவனத்தின் துணைத் தலைவரும் மூத்த ஆசிரிய இயக்குநருமான கிரெய்க் வாக்கர், அறிவியலை கற்பனைக் கதைகளுடன் இணைப்பது என்ற யோசனையுடன் இந்த கருத்தாக்கம் உருவானது என்றும், பின்னர் ஜோன்னா கோல் (இவர் முன்பு அறிவியல், நகைச்சுவை என இரண்டையும் எழுதியிருந்தார்) மற்றும் புரூஸ் டெகன் ஆகியோர் அத்தகைய தொடரை உருவாக்க அணுகப்பட்டனர் என்றும் கூறினார். பள்ளிக் களப் பயணங்கள் மற்றும் ஒரு காலத்தில் ஆசிரியராக தனக்கு இருந்த நினைவுகள் இதற்கு மேலும் உத்வேகமாக அமைந்தன என்றும் வாக்கர் விளக்குகிறார். முதல் புத்தகம், *தி மேஜிக் ஸ்கூல் பஸ் அட் தி வாட்டர்வொர்க்ஸ்*, 1986 இல் வெளியானது.  

கோலும், டெகனும் 2001 ஆம் ஆண்டு *மிஸ். ஃபிரிஸில்ஸ் அட்வென்ச்சர்ஸ்* என்ற புதிய தொடரைத் தொடங்கினர், இது சமூக ஆய்வுகளை கற்பிப்பதாக இருந்தது. இறுதியில் அந்தத் தொடரில் மூன்று புத்தகங்கள் தயாரிக்கபட்டன. மைக்ரோசாப்ட் ஹோம் 1994 ஆம் ஆண்டு *மேஜிக் ஸ்கூல் பஸ்* மென்பொருளை வெளியிடத் தொடங்கியது, அதே ஆண்டில் *மேஜிக் ஸ்கூல் பஸ்* என்ற கருப்பொருளில் கனேடிய அனிமேஷன் ஸ்டுடியோ நெல்வானாவுடன் இணைந்து ஸ்காலஸ்டிக் என்டர்டெயின்மென்ட் மூலம் அதே பெயரில் ஒரு சலனப்படத் தொலைக்காட்சித் தொடராகவும் உருவாக்கப்பட்டது. இந்தத் தொடர் 1994 செப்டம்பர் 10 அன்று பி.பி.எஸ் இல் முழுமையான சலனப்படத் தொடராக ஒளிபரப்பப்பட்டது. இசைக்கலைஞர் லிட்டில் ரிச்சர்ட் இதன் கருப்பொருள் பாடலில் பங்குபெற்றார். 1997 ஆம் ஆண்டில், *தி மேஜிக் ஸ்கூல் பஸ்ஸை* ஃபாக்ஸ் கிட்ஸ் நெட்வொர்க் அவர்களின் பின் பள்ளி வகுப்பின் ஒரு பகுதியாக ஏற்றுக்கொண்டது. கல்வி மதிப்புகள் இல்லாததால் நெட்வொர்க்கின் பள்ளிக்குப் பிந்தைய தொகுதி பெரும் பின்னடைவைச் சந்தித்து வந்தது. மேலும் குழந்தைகளுக்கான கல்வித் திட்டங்களை வழங்குவதற்கான கடமையை நோக்கிய ஒரு நேர்மறையான அடையாளமாக தி மேஜிக் ஸ்கூல் பஸ் காணப்பட்டது.
# க. பாலாஜி


**க. பாலாஜி** (*K. Balaji*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் காஞ்சிபுரம் நகரைச் சேர்ந்தவர். காஞ்சிபுரம் பி. எச். உயர்நிலைப் பள்ளியில் 8ஆவது வகுப்பு வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1977, 1984ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஆ. பிரேம்குமார்


**ஆ. பிரேம்குமார்** (*A. Premkumar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திண்டுக்கல் மாவட்டம் திண்டுக்கல் நகரைச் சேர்ந்தவர். இளங்கலை, இளங்கலைச் சட்டப் படிப்புகளை முடித்துள்ள பிரேம்குமார், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திண்டுக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.